*Objava za medije, 23.3.2018*

Rast Kofole u Češkoj, Slovačkoj i jadranskoj regiji. Nastavljaju se ulaganja u zdrav životni stil.

Prihodi Kofole prošle su godine stagnirali. Dobit prije kamata, poreza i amortizacije (EBITDA) iznosila je 36 milijuna eura i smanjila se za 10,7 %. Tvrtka je ostvarila dobre rezultate u Češkoj i Slovačkoj, a veliki rast u jadranskoj regiji. Usprkos najavljenom padu u Poljskoj, tvrtka je uspjela izgraditi nove temelje poslovanja. Grupacija Kofola ponovno je utvrdila zacrtani smjer prema zdravoj prirodnoj hrani s udjelom u ostvarenoj prodaji koji je naglo narastao.

**Daniel Buryš, financijski direktor grupacije Kofola,** ovako komentira poslovne rezultate: „Ekonomski rezultati u zadnjem kvartalu pokazuju napredak na godišnjoj razini. Strateški stojimo dobro, ali moram priznati da smo očekivali više. U Češkoj i Slovačkoj zadržali smo položaj i rast te smo usto dodali nove brandove u naš portfelj. Vrlo sam sretan zbog toga. U jadranskoj smo regiji uspjeli u onome u što smo vjerovali, a to je osjetan rast. A u Poljskoj? Pad je neznatno manji nego prošle godine. Povrh svega, uspjeli smo se prestrukturirati prema poslovnom modelu zdrave prehrane. No još nismo pobijedili. Uvjereni smo da su nam dugoročna ulaganja u najprirodniju moguću hranu dobra strategija i da ćemo nastaviti ovaj trend.”

Kofola je ne računajući Poljsku povećala svoje godišnje prihode od prodaje za 8,6 %. S rezultatima za Poljsku prodaja je pala za 0,5 %. Domaće tržište u Češkoj i Slovačkoj najviše je utjecalo na ukupne rezultate s prihodima od prodaje koji su narasli za 3,2 %. Veće su prihode ostvarili uglavnom brandovi Kofola, Rajec i Vinea.

Pored proizvodnje i prodaje vlastitih brendiranih pića, Kofola je pojačala svoj položaj distributera na tržištu Češke i Slovačke prošle godine. Početkom 2017. postala je ekskluzivni distributer tradicionalnih brandova mineralnih voda s blagotvornim učinkom na zdravlje: Bílinská kyselka, Rudolfův pramen i Zaječická hořká. Nadalje, tvrtka je bila aktivna i u širenju poslovanja, pa je tako nedavno preuzela tradicionalnu češku tvrtku LEROS, koja je među najvećim tradicionalnim proizvođačima kvalitetnih biljnih čajeva i ljekovitog bilja. „S brandom UGO, najvećom mrežom barova sa svježim sokovima i salatama u središnjoj Europi, LEROSovi proizvodi od ljekovitog bilja još su jedan ključan segment naše strategije koja se temelji na zdravim proizvodima. Ova će tvrtka biti važan izvor kvalitetnog bilja za Kofolu, a i za Rajec”, izjavio je Jannis Samaras, glavni direktor grupacije.

Ostvareni su slabiji poslovni rezultati na poljskom tržištu, gdje je zabilježen pad prihoda od prodaje za 28 % na godišnjoj razini, čemu su glavni razlog slabiji rezultati u segmentu privatnih brandova i izgradnja novog poslovnog modela. Pozitivan signal s poljskog tržišta dolazi u vidu činjenice da je pad prihoda od prodaje na godišnjoj razini niži nego prošle godine unatoč troškovima modernizacije i fokusiranja proizvodnje te da je tvrtka uspjela u prestrukturiranju koje podržava poslovanje na lokalnom tržištu. Primjerice, Kofola distribuira napitke Nestea na ovom tržištu od početka ove godine, ali želi promicati i nove proizvode. Zato je i tijekom prošle godine pristala na kupovinu lokalne brzorastuće tvrtke Premium Rosa, a koja je specijalizirana za kvalitetne prirodne proizvode poput sirupa, sokova i džemova.

Poslovanje tvrtke je i u jadranskoj regiji ostvarilo stabilan rast, pa su tako prihodi od prodaje narasli za 29,8 %. Za to su zaslužni naši glavni proizvodi – Radenska mineralna voda i tradicionalnu narančada ORA. Ove godine planiramo ostvariti slične rezultate. U Hrvatskoj smo izgradili poslovni tim i distribucijske kanale. Uspjeli smo u grupaciju integrirati proizvodni pogon u Lipiku, koji smo preuzeli krajem 2016. Sve ovo pomoći će nam u 2018. da ostvarimo osjetan rast brandova izvorske i mineralne vode Studena i Studenac koje proizvodimo u Lipiku.

|  |  |  |  |  |
| --- | --- | --- | --- | --- |
| **U tisućama EUR** | **12M2017\*** | **9M2016\*\*** | **promjena 2017/2016** | **promjena 2017/2016** |
| prihod | 264 462 | 265 817 | -1 355 | -0,5% |
| operativna dobit (EBIT) | 14 620 | 20 561 | -5 941 | -28,9% |
| EBITDA | 36 088 | 40 424 | -4 336 | -10,7% |
| \* usklađeno za pojedinačne stavke |  |  |  |  |
| \*\* usklađeno za pojedinačne stavke i izračunato prema tečajevima za 12 mjeseci sa zadnjim datumom 31.12.2017. |  |

**Za dodatne informacije kontaktirajte:**



**Jaroslava Musilová**

PR Manager

Kofola ČeskoSlovensko

Telefon: +420 725 552 934

jaroslava.musilova@kofola.cz

**Alenka Dujanović**

Specialist za odnose z javnostmi

Radenska d.o.o

Telefon: 02 520 36 13

Mobilni telefon: 051 647 097

alenka.dujanovic@radenska.si

**Kofola Grupa** je jedan od najvažnijih proizvođača bezalkoholnih pića sa sedam proizvodnih pogona na pet europskih tržišta. Kofola Grupa u Europi zapošljava preko 2.100 osoba, s dodatnim osobljem u proizvodnim pogonima u Rusiji.

Portfelj Kofola proizvoda u Češkoj i Slovačkoj uključuje tradicionalno Kofola piće s okusom cole izrađeno prema izvornom receptu, Rajec izvorsku vodu, seriju Jupi sirupa, Vinea piće od grožđa, Jupik skokove za djecu, Semtex energetske napitke i ostale tradicionalne Češke i Slovačke brandove: Chito, Top Topic i Citro Colu. Grupa prema licenci izrađuje i distribuira pića Royal Crown Cola i Orangina. Kofola je ekskluzivni distributer Evian i Badoit brandova u Češkoj i Slovačkoj, kao i tradicionalne mineralne vode iz ljekovitog izvora Vincentka koja se osim ponude u maloprodaje izravno dostavlja ugostiteljima. Od 2015. godine Kofola ima ekskluzivno pravo na distribuciju Rauch proizvoda u Češkoj i Slovačkoj. Kofola Grupa je ujedno vlasnik UGO mreže koja se sastoji od 59 UGO restorana sa svježom hranom i 20 salat-barova u Češkoj i Slovačkoj. Grupa je 2017. godine akvizirala poljskog proizvođača voća i proizvoda od ljekovitih trava – tvrtku Premium Rosa. Posljednja akvizicija Grupe je kompanija LEROS tradicionalni Češki proizvođač napitaka od ljekovitih biljaka.

Portfelj proizvoda koje Hoop Polska prodaje na poljskom tržištu uključuje Paola sirupe, Hoop cola pića i limunade, mineralnu vodu Arctic te Jupik sokove za djecu. Od 2018. godine distribuira liniju ledenih čajeva Nestea Ice Tea.

Tvrtka Radenska iz Slovenije postala je članica grupe 2015. godine. Portfelj tradicionalnih brandova Radenskinih mineralnih voda i Ora i Oaza voćnih pića proširen je 2016. godine dodatkom popularnih hrvatskih pića – Nare, Inke i Voćka. Od 2016. godine Radenska proizvodi i distribuira Pepsi, Mirindu i 7Up pića na hrvatskom tržištu. Kofola je 2016. godine akvizirala Studenac – hrvatskog proizvođača mineralne vode.